Polisie soek vrou wat baba voor gebou losFoto: Verskaf. Die polisie in die Wes-Kaap is dringend op soek na ’n vrou wat ŉ baba voor ‘n huis vir weggooibabas gelos het. Sers. Noloyiso Nwexana, woordvoerder van die polisie, het gesê die vrou het die baba op 23 Junie voor die Ubuntu House in Goodwood gelos. Ubuntu House is ‘n nieregeringsorganisasie wat ŉ veilige hawe bied vir pasgebore babas wat deur hul ma’s opgegee word. Nwexana het gesê die Bellville se eenheid vir gesinsgeweld, kinderbeskerming en seksuele misdrywe (FCS) het die hulp van die publiek in dié verband gevra. “Volgens inligting ontvang is ŉ pasgebore baba van ŉ paar dae oud voor die gebou gekry,” het Rwexana gesê. Die polisie het enigiemand met inligting oor die ma of die familie van die baba versoek om konst. Dada, die ondersoekbeampte van Belville se FCS, by 021 592 7092 of 082 522 1095 te kontak. Die Pink Ladies-organisasie kan ook in dié verband gekontak word by 072 214 7439 of 0833784882.